ΚΑΝΟΝΙΣΜΟΣ (ΕΚ) αριθ. 2124/96 ΤΗΣ ΕΠΙΤΡΟΠΗΣ της 5ης Νοεμβρίου 1996 σχετικά με τον καθορισμό και τη διαχείριση του γεωργικής φύσεως στοιχείου ορισμένων αγαθών, καταγωγής Λετονίας, που προέρχονται από τη μεταποίηση ορισμένων γεωργικών προϊόντων που αναφέρονται στα παραρτήματα του κανονισμού (ΕΚ) αριθ. 3448/93 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, με τον οποίο καθορίζεται το εμπορικό καθεστώς που εφαρμόζεται για ορισμένα αγαθά προερχόμενα από τη μεταποίηση γεωργικών προϊόντων (1), και ιδίως το άρθρο 7 παράγραφος 2,

Εκτιμώντας:

ότι, στο πρωτόκολλο 2 για τη συμφωνία για το ελεύθερο εμπόριο και για θέματα σχετικά με το εμπόριο μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενεργείας και της Ευρωπαϊκής Κοινότητας Άνθρακα και Χάλυβα αφενός, και της Δημοκρατίας της Λετονίας αφετέρου (2), προβλέπονται μειώσεις των γεωργικής φύσεως στοιχείων ορισμένων αγαθών, που αναφέρονται στο παράρτημα Ι του προαναφερόμενου πρωτοκόλλου, εντός των ορίων των ποσοστώσεων που καθορίζονται στο παράρτημα ΙΙ του ιδίου πρωτοκόλλου 7

ότι τα αγαθά που φέρουν τους κωδικούς ΣΟ 1806 31 00 και 1806 32 10 καταγωγής Λετονίας δικαιούνται μειωμένου γεωργικού στοιχείου κατά την εισαγωγή στην Κοινότητα 7 ότι επιβάλλεται το άνοιγμα ποσοστώσεων 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για οριζόντια θέματα που αφορούν τις συναλλαγές μεταποιημένων γεωργικών προϊόντων εκτός παραρτήματος ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από 1ης Ιανουαρίου μέχρι 31 Δεκεμβρίου 1996, αγαθά καταγωγής Λετονίας που περιλαμβάνονται στο παράρτημα του παρόντος κανονισμού υπόκεινται σε μειωμένο γεωργικής φύσεως στοιχείο εντός των ορίων των ετησίων ποσοστώσεων που καθορίζονται σ' αυτό.

2. Οι ποσοστώσεις που αναφέρονται στο παράρτημα θα καθορίζονται από την Επιτροπή σε συμφωνία με τις διατάξεις του κανονισμού (ΕΚ) αριθ. 1460/96 της Επιτροπής (3) στον οποίο προσδιορίζονται λεπτομερείς κανόνες εφαρμογής προτιμησιακού εμπορικού καθεστώτος, που ισχύει για ορισμένα αγαθά προερχόμενα από τη μεταποίηση γεωργικών προϊόντων, όπως καθορίζεται στο άρθρο 7 του κανονισμού (ΕΚ) αριθ. 3448/93.

Άρθρο 2

Στο μέρος 1 του παραρτήματος ΙΙΙ του κανονισμού (ΕΚ) αριθ. 1913/96 της Επιτροπής (4), στο οποίο καθορίζονται τα μειωμένα γεωργικής φύσεως στοιχεία και οι πρόσθετοι φόροι που ισχύουν από 1ης Ιουλίου μέχρι 31 Δεκεμβρίου 1996 για την εισαγωγή στην Κοινότητα αγαθών που καλύπτονται από τον κανονισμό (ΕΚ) αριθ. 3448/93 δυνάμει συμφωνιών με την Εσθονία, την Λετονία και τη Λιθουανία, προστίθενται οι ακόλουθες νέες γραμμές:

«1806 31 00 (*)

1806 32 10 (*)».

Άρθρο 3

Τα μειωμένα γεωργικής φύσεως στοιχεία που αναφέρονται στο άρθρο 1 είναι αυτά τα οποία προβλέπονται στον κανονισμό (ΕΚ) αριθ. 1913/96.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Νοεμβρίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 318 της 20. 12. 1993, σ. 18.

(2) ΕΕ αριθ. L 374 της 31. 12. 1994, σ. 1.

(3) ΕΕ αριθ. L 187 της 26. 7. 1996, σ. 18.

(4) ΕΕ αριθ. L 256 της 9. 10. 1996, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>